Die 4de FIFA Sokker-Wêreldbekertoernooi (Engels: FIFA World Cup) is oorspronklik vir 1942 beplan, maar is weens die uitbreek van die Tweede Wêreldoorlog afgelas. Op 13 Augustus 1936 stel Nazi-Duitsland hulself as kandidaat beskikbaar om die toernooi aan te bied tydens FIFA se 23ste kongres in Berlyn. Aansluitend het Brasilië hulself beskikbaar gestel. Die toernooi is egter afgelas voordat dit aan een van die twee lande toegewys is. In Junie 1939 stel Argentinië hulself ook beskikbaar. As gevolg van die oorlog is daar ook nie 'n toernooi in 1946 aangebied nie. Die volgende FIFA Sokker-Wêreldbekertoernooi is in 1950 in Brasilië aangebied. "FIFA World Cup™ host announcement decision" (PDF) (in Engels). FIFA. Geargiveer (PDF) vanaf die oorspronklike op 12 April 2019. Besoek op 16 Maart 2018. (de) Nils Havemann: Fußball unterm Hakenkreuz. Der DFB zwischen Sport, Politik und Kommerz. Campus Verlag, Frankfurt/Main, New York 2005, ISBN 3-593-37906-6, bl. 248ff.